Top-fietsjaer van SA oor opkikkers gekors | Nuus24
George beklink vierde Giro-titel met blitsklim
Titels verdwyn op Amstrong se Twitter-profiel
Kaapstad – David George, Suid-Afrikaanse fietsrykampioen en voormalige spanmaat van Lance Armstrong, is geskors nadat hy positief getoets het vir 'n verbode middel, het Fietsry Suid-Afrika Dinsdag in 'n verklaring gesê.Die opkikker-toets is op 29 Augustus deur die Suid-Afrikaanse instituut vir dwelmvrye sport (SAIDS) uitgevoer en volgens Eyewitness News het George positief getoets vir EPO, 'n hormoon wat rooibloedsel-produksie verhoog.Nedbank het kort nadat die aankondiging gemaak is, sy borgskap van George en die professionele Team360-span onttrek.Onder die Suid-Afrikaanse fietsryers wat hul teleurstelling op Twitter laat blyk het, was die Tour de France-jaer Robbie Hunter wat getweet het: "'n Vyftienjaar-tydbom het so pas afgegaan.""Ek weet nie eers hoekom ek teleurgesteld is in David George se positiewe toets nie. Dit was slegs 'n kwessie van tyd...jy kan net soveel keer 'n koeël mis," het die Wêreldbeker-kampioen, Greg Minnaar, getweet.Vir die jongste sportnuus volg Nuus24Sport op Twitter.– Nuus24